CELEX: 62017CN0168
Language: et
Date: 2017-04-03 00:00:00
Title: Kohtuasi C-168/17: Eelotsusetaotlus, mille on esitanud Kúria (Ungari) 3. aprillil 2017 – SH versus TG

10.7.2017   
            
            
               ET
            
            
               Euroopa Liidu Teataja
            
            
               C 221/5
            
         Eelotsusetaotlus, mille on esitanud Kúria (Ungari) 3. aprillil 2017 – SH versus TG
   (Kohtuasi C-168/17)
   (2017/C 221/07)
   Kohtumenetluse keel: ungari
   
      Eelotsusetaotluse esitanud kohus
   
   Kúria
   
      Põhikohtuasja pooled
   
   
      Hageja: SH
   
      Kostja: TG
   
      Menetlusse astuja: UF
   
      Eelotsuse küsimused
   
   
               1.
            
            
               Kas määruse 204/2011/EL (1) ja määruse (EL) 2016/44 (2) reguleerimisala hõlmab Liibüa eluruumide ja infrastruktuuride ehitusprojektide ametile (Libyan Housing and Infrastructure Board, edaspidi „HIB“) pangagarantii andmiseks sõlmitud lepingute ahelas edasigarantiilepingute alusel järgmiste garantiitasude maksmise kohustusi:
               
                           1.1.
                        
                        
                           Euroopa Liidu asukohaga panga maksekohustused sellise Liibüa panga kasuks sõlmitud edasigarantiilepingu alusel, kes on kantud määruse 204/2011/EL III lisa loetelusse;
                        
                     
                           1.2.
                        
                        
                           Euroopa Liidu asukohaga panga maksekohustused, mis tulenevad sellise Liibüa panga kasuks sõlmitud edasigarantiilepingust, kes ei ole kantud määruse 204/2011/EL III lisa loetelusse, kuid kui pangagarantii on antud III lisa loetelusse kantud HIB nimele;
                        
                     
                           1.3.
                        
                        
                           kui pärast määruse 204/2011/EL muutmist määrusega 45/2014/EL on määrusega 204/2011/EL keelatud teha mistahes Liibüa üksusele otseselt või kaudselt väljamakseid;
                        
                     
                           1.4.
                        
                        
                           kui garantiitasu maksmise kohustus tuleneb HIB-le pangagarantii andmiseks sõlmitud lepingute ahelas sellisest edasigarantiilepingust, mis on sõlmitud kahe Euroopa Liidu asukohaga panga vahelistes õigussuhetes;
                        
                     
                           1.5.
                        
                        
                           kui garantiitasud makstakse välja pärast tagatiste kehtivusaja lõppemist kohtuvaidluse tagajärjel ning pärast määruse (EL) 2016/44 jõustumist?
                        
                     
         
               2.
            
            
               Kui punktides 1.1 ja 1.2 nimetatud garantiitasu maksmise kohustus kuulub määruse reguleerimisalasse, siis kas määruse 204/2011/EL III lisa loetelusse kantud või teataval ajavahemikul ka piiravate meetmete loetelusse kuuluvale Liibüa pangale makstud garantiitasu HIB kasuks ettemaksegarantii ja teostusgarantii andmise eest saab lugeda III lisas loetletud juriidiliste isikute, organisatsioonide või üksuste käsutusse antud rahalisteks vahenditeks?
            
         
               3.
            
            
               Kas pärast määruse 204/2011/EL muutmist määrusega 45/2014/EL (punkt 1.3) tuleb määruse 204/2011/EL artikli 12 lõike 1 punkti b tõlgendada selliselt, et Liibüa panga poolt nõutud ning Euroopa Liidu asukohaga panga poolt edasigarantiilepingu alusel välja makstud tasu või teenustasu tuleb lugeda otseselt või kaudselt seotuks garantii maksenõudega?
            
         
               4.
            
            
               Kas sellist Euroopa Liidu asukohaga panka, kes on kohustatud välja maksma garantiitasu Liibüa üksuse eest sellise edasigarantiilepingu alusel, mis on sõlmitud selliste lepingute ahelas, mis on mõeldud HIB kasuks pangagarantii andmiseks (punkt 1.4), tuleb lugeda määruse 204/2011/EL, mida on muudetud määrusega 45/2014/EL, artikli 12 lõike 1 punktist c tulenevalt, artikli 12 lõike 1 punktides a või b nimetatud mõne isiku, üksuse või organisatsiooni kaudu või nimel või toetuseks tegutsevaks isikuks, organisatsiooniks või üksuseks? Kas sellise panga poolt mõnelt teiselt Euroopa Liidu asukohaga pangalt nõutud garantiitasusid saab lugeda otseselt või kaudselt garantii maksenõueteks?
            
         
               5.
            
            
               Kas kõigi maksete suhtes kehtib 204/2011/EL artiklis 9 sätestatud erand?
            
         
               6.
            
            
               Juhul kui garantiitasudega seotud arveldamine toimus pärast nõukogu (EL) määruse 2016/44, millega tunnistati kehtetuks määrus 204/2011/EL, kuid mille sätted on sisuliselt samad kui varasemas õigusaktis, jõustumist (punkt 1.5), kas poolte vaidluse lahendamisele kohaldatakse siis seda esimest määrust ning kas selle määruse artikli 17 lõike 1 punkti b tuleb tõlgendada selliselt, et Liibüa panga poolt nõutud ning Euroopa Liidu asukohaga panga poolt edasigarantiilepingu alusel välja makstud tasu või teenustasu tuleb lugeda otseselt või kaudselt seotuks garantii maksenõudega? Kas sellist Euroopa Liidu asukohaga panka, kes on kohustatud välja maksma garantiitasu mõnele Liibüa üksusele sellise edasigarantiilepingu alusel, mis on sõlmitud selliste lepingute ahelas, mis on mõeldud HIB kasuks pangagarantii andmiseks, tuleb lugeda selle määruse artikli 17 lõike 1 punkti c kohaselt artikli 17 lõike 1 punktides a või b nimetatud isiku, organisatsiooni või üksuse kaudu või nimel tegutsevaks isikuks või organisatsiooniks? Kas sellise panga poolt mõnelt teiselt Euroopa Liidu asukohaga pangalt nõutud garantiitasusid tuleb lugeda otseselt või kaudselt garantii maksenõudeks?
            
         
      (1)  Nõukogu 2. märtsi 2011. aasta määrus (EL) nr 204/2011 piiravate meetmete kohta seoses olukorraga Liibüas (ELT L 58, lk 1).
   
      (2)  Nõukogu 18. jaanuari 2016. aasta määrus (EL) 2016/44, mis käsitleb piiravaid meetmeid seoses olukorraga Liibüas ja millega tunnistatakse kehtetuks määrus (EL) nr 204/2011 (ELT L 12, lk 1).